ΓΡΑΠΤΗ ΕΡΩΤΗΣΗ P-1170/00

υποβολή: Arlindo Cunha (PPE-DE) προς την Επιτροπή

(10 Απριλίου 2000)

Θέμα: Ποσοστώσεις γάλακτος στην Πορτογαλία

1. Η παραγωγή γάλακτος στην Πορτογαλία σημείωσε σημαντική αύξηση, ιδίως κατά το 1999. Σαφέστερη εικόνα της αύξησης αυτής αλλά και της όλης παραγωγής δίδουν ορισμένες περιοχές, κυρίως δε η Αυτόνομη Περιφέρεια των Αζορών.

2. Υπάρχουν ενδείξεις ότι κατά την περίοδο 1999/2000 η παραγωγή γάλακτος αγελάδας δύναται ναπερβεί την ποσότητα αναφοράς για την Πορτογαλία. Σύμφωνα με ορισμένους παραγωγούς, ηπέρβαση αυτή είναι ίσως άνω των 100 000 τόνων.

3. Κατόπιν τούτου δεν μπορεί παρά να εκπλήσσει το γεγονός ότι η πορτογαλική κυβέρνηση δεν επιχείρησε να επιλύσει το πρόβλημα στο πλαίσιο των διαπραγματεύσεων για την αναμόρφωση της ΚΓΠ για την Ατζέντα 2000, όπως έπραξαν άλλες χώρες, δεδομένου ότι τότε ήδηπήρχαν επαρκείς ενδείξεις περί του ότι η Πορτογαλία είχε σοβαρό πρόβλημα με την ποσόστωση του γάλακτος.

4. Στις 13 του παρελθόντος Μαρτίου, με ανακοινωθέν της Γενικής Διευθύνσεως Γεωργικών Αγορών και Ποιότητας των Τροφίμων του Υπουργείου Γεωργίας, η κυβέρνηση διαβεβαίωνε ότι είχε ζητήσει από την Επιτροπή της ΕΕ, σύμφωνα με την παράγραφο 2 του άρθρου 299 της Συνθήκης της Ένωσης, στο πλαίσιο της ειδικής μεταχείρισης για τις άκρως απομακρυσμένες περιφέρειες, να αυξηθεί η ποσόστωση για την Αυτόνομη Περιφέρεια των Αζορών σε 125 000 τόνους, χωρίς τούτο να θίξει την ισχύουσα για την Πορτογαλία εθνική ποσόστωση.

Στο πλαίσιο αυτό ερωτώ την Επιτροπή εάν η πορτογαλική κυβέρνηση προέβη σε κάποιο διάβημα προς τις αρμόδιεςπηρεσίες της Επιτροπής συγκεκριμένα δε προς τις αρμόδιεςπηρεσίες των οποίων προΐστασθε, για να διαπραγματευθεί την αύξηση της ποσόστωσης της Πορτογαλίας.

Απάντηση του κ. Fischler εξ ονόματος της Επιτροπής

(4 Μαΐου 2000)

Η Επιτροπή έχει, πράγματι, γνώση των φημών περίπέρβασης, κατά την περίοδο 1999/2000, της γαλακτοκομικής ποσόστωσης στην Πορτογαλία" ηπέρβαση αυτή φαίνεται ότι οφείλεται, μεταξύ άλλων, στην αύξηση της παραγωγής στις νήσους των Αζορών. Εντούτοις, κανένα ακριβές αριθμητικό στοιχείο δεν θα είναι, κατά πάσαν πιθανότητα, διαθέσιμο πριν από την ημερομηνία η οποία έχει καθορισθεί στα κράτη μέλη από τους κανονισμούς, ούτως ώστε να διαβιβασθούν στην Επιτροπή τα οριστικά αποτελέσματα της περιόδου 1999/2000, δηλαδή πριν από την 31 Απριλίου 2000 το αργότερο.

Απάυτήν την άποψη, η κατάσταση των Αζορών είναι ιδιαίτερη: πρόκειται για την μοναδική από τις άκρως απομακρυσμένες περιφέρειες που παράγει πλεονάσματα, τα οποίαπερβαίνουν κατά πολύ την εσωτερική της κατανάλωση" τα πλεονάσματα αυτά εξάγονται στις ηπειρωτικές περιφέρειες, όπουπάρχει πράγματι κίνδυνος να αγοραστούν στην παρέμβαση εις βάρος του κοινοτικού προϋπολογισμού. Όλες οι άλλες άκρως απομακρυσμένες περιφέρειες είναι καθαροί εισαγωγείς, και η συνολική παραγωγή τους δεν φθάνει ούτε στο εικοστό της παραγωγής των Αζορών.

Τον Νοέμβριο 1999 και τον Μάρτιο 2000, η κυβέρνηση της Πορτογαλίας είχε διαβιβάσει στην Επιτροπή τεκμηρίωση σχετικά με την αναθεώρηση του καθεστώτος Poseima, και με την εφαρμογή του άρθρου 299§2 (πρώην άρθρο 227) της Συνθήκης ΕΚ, όμως η τεκμηρίωση αυτή δεν θίγει το ζήτημα των γαλακτοκομικών ποσοστώσεων. Κατά τη διάρκεια των τελευταίων μηνών, το πρόβλημα αυτό είχε συζητηθεί μόνο στα πλαίσια επαφών με βουλευτές. Εντούτοις, στις αρχές του παρελθόντος μηνός Απριλίου, η Επιτροπή έλαβε επίσημη αίτηση εκ μέρους των αρχών της Πορτογαλίας, για αύξηση της γαλακτοκομικής ποσόστωσης των Αζορών. Η αίτηση αυτή αποτελεί, επί του παρόντος, αντικείμενο εξέτασης.